section_heading: Osnutak, rana izdanja i 12 Bar Bruise (2010. – 2012.)
paragraph_text: Svi su članovi sastava odrasli i školovali se u australskim mjestima Deniliquinu, Melbourneu i Geelongu. Mackenzie, Moore i Walker upoznali su se dok su studirali glazbu na melburnskom sveučilištu RMIT-u,<ref> a njihovi su zajednički prijatelji postali ostali članovi sastava. U početku su svirali improvizirane skladbe, a konačnu postavu činili su Mackenzie, Walker, Moore, Kenny-Smith, Cavanagh, Craig i Harwood. Ime skupine nastalo je u "posljednji trenutak"; Mackenzie ju je želio nazvati "Gizzard Gizzard", a drugi član želio je da se zove "Lizard King" prema nadimku Jima Morrisona. Naposljetku su se dogovorili da će ga nazvati King Gizzard and the Lizard Wizard. Melburnski umjetnik Jason Galea izradio je sve naslovnice albuma sastava i režirao je većinu njegovih glazbenih spotova.